میتھیو آرنلڈ

میتھیو آرنلڈ انگریزی کے شاعر اور ثقافتی نقاد تھے۔

 تعارف 
میتھیو آرنلڈ کی پیدائش 24 دسمبر 1822ء کو للہم میں ہوئی تھی۔ اس کے والد کا نام تھامس آرنلڈ تھا۔ تھامس معاصر دور کے جانے مانے ماہر تعلیم تھے۔ وہ کھیل کا بھی ذوق رکھتے تھے اور رگبی کے ہیڈ ماسٹر کی حیثیت سے مشہور ہوئے تھے۔ والد کی زندگی اور ان کے احوال کا آرنلڈ پر گہرا اثر پڑا تھا۔

 اقبال اور آرنلڈ 
میتھیو آکسفورڈ سے تعلیم حاصل کرنے کے بعد پہلے انسپکٹر آف اسکولز اور پھر 1857ء سے 1867ء تک آکسفورڈ یونیورسٹی میں انگریزی ادب کا پروفیسر رہا۔ انگریزی ادب سے شناسائی کے سبب علامہ اقبال جہاں دوسرے شعرا اور ادبا سے متاثر تھے وہیں وہ میتھیو آرنلڈ سے بھی متاثر ہوئے۔ علامہ اقبال اپنی بیاض میں میتھیو آرنلڈ کے متعلق تحریر کرتے ہیں کہ ’’میتھیو آرنلڈ نے شاعری کو بطور ’حیات کی تنقید‘ قرار دیا ہے۔ مگر یہ بات بھی یکساں طور پر درست ہے کہ حیات خود شاعری کی تنقید ہے‘‘۔ بقولِ اقبال:

 اے میانِ کیسہ ات نقدِ سخن

 بر عیارِ زندگی او را بزن

میتھیو آرنلڈ کا انتقال 15 اپریل 1888ء کو لیورپول ‘ برطانیہ میں ہوا۔
(تحریر و تحقیق: میاں ساجد علی‘ علامہ اقبال سٹمپ سوسائٹی)

 حوالہ جات 

زمرہ:انیسویں صدی کے انگریز مصنفین
زمرہ:انیسویں صدی کے برطانوی صحافی
زمرہ:بالیول کالج، اوکسفرڈ کے فضلا
زمرہ:رگبی اسکول سے تعلیم پانے والی شخصیات
زمرہ:مرد مضمون نگار
زمرہ:وکٹورین شعرا
زمرہ:انیسویں صدی کے انگریز شعرا
زمرہ:معاشرتی ناقدین
زمرہ:ویکی ڈیٹا سے مطابقت رکھنے والی مختصر تفصیل
زمرہ:انگریز مرد شعرا
زمرہ:انگریز مضمون نگار